**Спецификација стручне праксе**

|  |  |
| --- | --- |
| Студијски програм/студијски програми: **Васпитач у домовима** | |
| Врста и ниво студија: **Основне академске студије** | |
| **Наставник или наставници задужени за организацију стручне праксе (**Име, средње слово, презиме)**:** Весна С. Трифуновић, Гордана П. Будимир-Нинковић, Бранко Р. Јовановић, Драган М. Јешић, Маргит Е. Савовић, Сунчица В. Мацура-Миловановић | |
| Број ЕСПБ: 15 | |
| **Услов:** Присуствовање предавањима и вежбама и испуњавање предиспитних обавеза које се односе на припремање студената за реализовање професионалне праксе. | |
| **Циљ:**  Упознавање студената са моделима организације живота и рада у различитим типовима домова. Оспособљавање студената за систематску опсервацију социјалних односа у дому. Разумевање специфичности унутрашње опште организације у зависности од категоризације домске заједнице или специјализоване васпитне установе (у домовима за децу без родитељског старања, ученичким, студентским, васпитно-поправним, домовима са школом за децу оштећеног говора и слуха итд.) и специјалним институцијама (центрима за дневни рад са децом са посебним потребама, итд.). Оспособљавање студената за примену различитих истраживачких метода и техника у домовима. | |
| **Очекивани исходи:**  Овладавање знањима о социјалној структури и социјалним односима унутар малих група. Осетљивост за социјално-емоционалну климу у васпитној групи (односи ученик - ученик, васпитач - ученик) и способност процене овог аспекта образовног и васпитног рада у дому; познавање основних развојних карактеристика емоционалног и социјалног реаговања адолесцената; разумевање природе спољашње и унутрашње мотивације за школско учење (интринзична и екстринзична мотивација); разумевање добробити активног учења: разуме природу активности учења, познаје основне облике активне наставе и самосталног рада на тексту (конструисање појмовних мапа). Познавање основних модела организације живота и рада у различитим типовима домова. Разумевање специфичности унутрашње опште организације у зависности од категоризације домске заједнице или специјализоване васпитне установе (у домовима за децу без родитељског старања, ученичким, студентским, васпитно-поправним, домовима са школом за децу оштећеног говора и слуха итд) и специјалним институцијама (центрима за дневни рад са децом са посебним потребама, итд.). Способност пројектовања и реализације педагошких емпиријских истраживања. | |
| **Садржај стручне праксе:**  Социјална структура и социјални односи унутар дома. Опсервација и процена социо-емоционалне климе у одређеној васпитној групи ученика помоћу скала процене; опсервација и идентификација система поткрепљења (система награда и казни) који користе домски васпитачи. Организовање редовног учења и припремање ученика за извршавање школских задатака. Указивање на успешне методе и технике учења. Припрема и реализација васпитних активности – по моделу активног одмора. Особености различитих модела организације живота и рада у дому. Пројекти педагошких истраживања у различитим типовима домова. | |
| **Број часова, ако је специфицирано** | 400 радних сати |
| **Методе извођења** Вежбе, семинари (анализе, дискусије, извештаји), консултације, израда задатака и вежби предвиђених *Програмом професионалне праксе*, менторски рад. | |
| **Оцена знања (максимални број поена 100)** | |

|  |  |  |  |
| --- | --- | --- | --- |
| **Предиспитне обавезе** | поена | **Завршни испит** | поена |
| Практична настава | 50 | Извештај о реализованим задацима професионалне праксе | 50 |